מאז שנת 2013 ישראל הפכה סובלנית יותר כלפי צמח הקנאביס. הקנאביס אמנם עדיין מוגדר כ"סם מסוכן" על פי פקודת הסמים, אך הוא כבר הוכר על ידי משרד הבריאות כאמצעי תרפויטי למספר רב של תופעות בריאותיות, מכאובים ומחלות.
הקנאביס יכול להקל באופן משמעותי על מטופלים רבים, אולם רבים מן המטופלים עדיין לא מודעים לסגולותיו התרפויטיות וחלק מהמטופלים שכן מודעים לסגולות אלו דוחים טיפול בקנאביס רפואי בגלל דעות קדומות, ויש לא מעט דעות מוטות בנושא קנאביס.
לא בכדי הצטברו להן כל כך הרבה דעות שונות, חלקן מוטעות, בנושא הקנאביס הרפואי, וזאת על אף שמבחינה היסטורית צמח הקנאביס נמצא בשימוש עשרות אלפי שנים. במהלך השנים הצמח שימש את האדם לצורך הפקת בדים ושמנים אך הוא גם שימש כצמח משנה תודעה. עבור מוסלמים למשל, שאלכוהול אסור על פי דתם, קנאביס היווה תחליף לאלכוהול האסור, וכולנו זוכרים את ילדי שנות ה-60, ילדי הפרחים, שבתרבותם סימלה המריחואנה – חופש, פציפיזם, אהבה ושלום עולמי.
למרות הסטריאוטיפים היו מי שהרימו את הכפפה והחליטו לחקור באופן מדעי את צמח הקנאביס, אחד מהמוכרים שבחוקרים הוא פרופסור רפאל משולם הישראלי שמוביל את המחקר המדעי הבינלאומי של צמח הקנאביס עד ליום זה. בשיתוף עם חוקרים נוספים פרופסור משולם ועמיתיו הצליחו לבודד את החומרים הפעילים בקנאביס, את ה-THC וה- ,CBDומאז גוף מחקר הקנאביס רק גדל והתפתח. כל כך גדל עד כי היום צמח הקנאביס משמש אמצעי תרפויטי מוכר בישראל המאושר על ידי משרד הבריאות ומשווק על ידיו למטופלים.
• בעת טיפולים כימותרפיים לשם הקלה על הקאות, בחילות וחוסר תאבון ועד חצי שנה מסיום הטיפולים הכימותרפיים.
• לשם שיכוך כאבים עקב סרטן בשלב הגרורתי.
• כטיפול לסובלים ממחלת מעי דלקתית.
• לסובלים מקרוהן וקוליטיס.
• כטיפול למאובחנים באיידס ובכשל חיסוני להקלה על בחילות, בעיות עיכול, ירידה במשקל והקאות.
• למאובחנים בפרקינסון.
• למאובחנים בתסמונת טורט.
• למאובחנים בטרשת נפוצה.
• למאובחנים באפילפסיה – בגירים וכן צעירים.
• חולים סופניים שתחולת החיים המצופה שלהם אינה עולה על חצי שנה.
• למטופלים עם הפרעת דחק בתר חבלתית.
לא מצאתם את עצמכם כאן? לא נורא. יש גם חריגים. על פי החוק בישראל, אם אתם סבורים שקנאביס רפואי יכול לסייע למצבכם הבריאותי, תוכלו לגשת לרופא וביחד איתו להסביר כיצד טיפול בקנאביס רפואי יסייע לכם. אם תגישו בקשה מפורטת ומנומקת היטב, בצינורות המקובלים יש סיכוי שתוכלו לקבל היתר חריג לשימוש בקנאביס רפואי, גם אם אתם לא סובלים מהתופעות והמחלות שציינו כאן.
חשוב לציין בנקודה זו כי ההיתר לשימוש בקנאביס רפואי אינו האופציה הראשונה של משרד הבריאות ושל רופאים רבים. הטיפול יומלץ למטופלים רק לאחר מיצוי טיפולים מקובלים ומוכרים אחרים. כלומר, מבחינת הרשויות, הטיפול בקנאביס רפואי הוא המוצא האחרון, לאחר שטיפולים רפואיים מקובלים כשלו.
רוצים לבדוק האם אתם רשאים לרישיון קנאביס רפואי?
• גשו לרופא מומחה.
• הסבירו את מצבכם ובקשו מהרופא המומחה המלצה לרישיון.
• לאחר שהרופא הגיש את המלצתו, חכו שבקשתכם תיקלט ביק"ר.
• הבקשה שלכם תבחן על פי קריטריונים קבועים מראש.
• לאחר בחינת הבקשה תשלח אליכם תשובה – קבלת הבקשה או דחייה שלה.
• במידה והתקבל אישור, יונפק לכם רישיון.